Мар’інагорскі навучальна-педагагічны комплекс дзіцячы сад — сярэдняя школа

Дзяржаўная ўстанова адукацыі «Мар’інагорскі навучальна-педагагічны комплекс дзіцячы сад — сярэдняя школа» — установа сярэдняй адукацыі ў г. Мар’іна Горка Пухавіцкага раёна Мінскай вобласці.

 Гісторыя 
Школа пачала працаваць у лістападзе 1937 года. Да 1941 года ў школе было тры выпускі.

У 1987/1988 навучальным году ў школе займаліся 510 навучэнцаў.

У 1987—1988 гады аддзел адукацыі Пухавіцкага райвыканкама запланаваў будаванне новага будынка СШ № 1 г. Мар’іна Горка, разлічанага на 1251 вучнёўскае месца.

12 лістапада 1988 года са старога будынка школа перайшла ў новае

З 1988 года занятку вядуцца ў адну змену. Увесь час павялічваецца колькасць навучэнцаў. Калі ў 1988 годзе ў школе вучылася 504 школьнікі, то ў 1996/1997 навучальным году ў 41 класе вучыліся 952 навучэнцаў. Працавала ў школе 67 настаўнікаў і 27 тэхнічных працаўніка.

З 1989/1990 навучальнага года школа паступова пераходзіць на вывучэнне прадметаў і выхаванне навучэнцаў на беларускай мове.

З 2004/2005 навучальнага года школа рэарганізавана ва ўстанову адукацыі «Дзяржаўная агульнаадукацыйная дзіцячы сад — сярэдняя школа № 1 г. Мар’іна Горка».

З 2011/2012 навучальнага года школа пераназвана ў дзяржаўную агульнаадукацыйную ўстанову «Мар’інагорскі дзіцячы сад — сярэдняя школа».

З 2012/2013 навучальнага гады — дзяржаўная ўстанова адукацыя «Мар’інагорскі навучальна-педагагічны комплекс дзіцячы сад — сярэдняя школа».

 Вядомыя выпускнікі 
 Браніслаў Аляксандравіч Зубкоўскі — беларускі празаік, краязнавец.
 Станіслаў Аляксандравіч Астапчык — беларускі вучоны ў галіне матэрыялазнаўства і фізікі металаў.
 Уладзімір Сцяпанавіч Зубоўскі — беларускі вучоны. Кандыдат сельскагаспадарчых навук.
 Уладзімір Сідаравіч Доўнар — беларускі вучоны, доктар біялагічных навук (1985), прафесар (1988).
 Валянцін Барысавіч Нямцоў — беларускі вучоны ў галіне статыстычнай механікі.
 Эдуард Міхайлавіч Шпілеўскі — беларускі навуковец-фізік, матэрыялазнавец, педагог, адзін з піянераў фулерэнавага матэрыялазнаўства. Кандыдат фізіка-матэматычных навук (1974 г.), дацэнт.
 Аляксандр Уладзіміравіч Мацкевіч — дзяржаўны дзеяч БССР.

 Вядомыя настаўнікі 
 Лідзія Пятроўна Арэхава — настаўніца матэматыкі (1954—1975). Ганаровы грамадзянін г. Мар’іна Горка (1966)http://www.pukhovichi.gov.by/be/regijon/ganarovyya-zhykhary-g-mar-ina-gorka.html .

 Дырэктары школы 
 Аляксандр Епіфанавіч Карабцоў, 1949 — ?http://minsk-region.estu.by/main.aspx?guid=20133
 Наталля Уладзіміраўна Дрозд.

 Гл. таксама 
 Адукацыя ў Пухавіцкім раёне


Катэгорыя:1937 год у Беларусі